CELEX: 32017R0635
Language: ro
Date: 2017-03-30 00:00:00
Title: Regulamentul de punere în aplicare (UE) 2017/635 al Comisiei din 30 martie 2017 privind clasificarea anumitor mărfuri în Nomenclatura combinată

5.4.2017   
               
               
                  RO
               
               
                  Jurnalul Oficial al Uniunii Europene
               
               
                  L 91/1
               
            REGULAMENTUL DE PUNERE ÎN APLICARE (UE) 2017/635 AL COMISIEI
      din 30 martie 2017
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:
      
                  (1)
               
               
                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
               
            
                  (2)
               
               
                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
               
            
                  (3)
               
               
                  În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului menționat.
               
            
                  (4)
               
               
                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
               
            
                  (5)
               
               
                  Măsurile prevăzute în prezentul regulament sunt conforme cu avizul Comitetului Codului vamal,
               
            ADOPTĂ PREZENTUL REGULAMENT:
      Articolul 1
      Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 30 martie 2017.
         
            
               Pentru Comisie,
            
            
               pentru președinte
            
            Stephen QUEST
            
               Director general
            
            
               Direcția Generală Impozitare și Uniune Vamală
            
         
      
      
         (1)  JO L 269, 10.10.2013, p. 1.
      
         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
         ANEXĂ
         
                     Descrierea mărfurilor
                  
                  
                     Clasificare (Cod NC)
                  
                  
                     Motive
                  
               
                     (1)
                  
                  
                     (2)
                  
                  
                     (3)
                  
               
                     Articol de forma unui cartuș cilindric gol, fabricat din material plastic transparent, lung de aproximativ 44 mm și etanșat la capătul inferior cu un capac amovibil, cu rolul de capac protector. Partea superioară a cartușului are forma unui muștiuc și prezintă un mic orificiu prin care pot fi inhalați vaporii.
                     Utilizatorul umple cartușul gol cu un lichid special, numit „e-lichid”, și introduce apoi cartușul în țigareta electronică. Același cartuș poate fi reumplut și reutilizat pentru fumat de 10 până la 20 de ori înainte de a fi eliminat ca deșeu.
                     Muștiucul joacă rolul filtrului țigaretelor convenționale din tutun. După introducerea cartușului în țigareta electronică, utilizatorul introduce capătul muștiucului în gură și inhalează. În urma acestei acțiuni, atomizorul din țigareta electronică convertește lichidul într-un curent ușor de vapori care este apoi eliberat, prin muștiuc, în gura utilizatorului.
                     A se vedea imaginile (*1).
                  
                  
                     8543 90 00 
                  
                  
                     Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 litera (s) la capitolul 39, a notei 2 litera (b) la secțiunea XVI, precum și pe baza textului codurilor NC 8543  și 8543 90 00 .
                     Utilizatorul nu ar pune o țigaretă electronică în gură în absența muștiucului, iar curentul de vapori nu ar fi eliberat fără activarea atomizorului cu ajutorul muștiucului. Prin urmare, cartușul cu partea superioară de formă specială este o componentă esențială pentru funcționarea țigaretei electronice și nu un simplu recipient fabricat din material plastic. În consecință, clasificarea la poziția 3926 , ca „Articole din materiale plastice”, este exclusă.
                     În conformitate cu avizul de clasificare în Sistemul armonizat 8543 70/5, o țigaretă electronică completă trebuie să fie clasificată ca „Alte mașini și aparate” la subpoziția 8543 70 .
                     Prin urmare, cartușul trebuie să fie clasificat la codul NC 8543 90 00 , ca „Părți de mașini și aparate electrice care au o funcție proprie, nedenumite și necuprinse în altă parte” în acest capitol.
                  
               
            
         
            (*1)  Imaginile au caracter pur informativ.